cyanic-selkie/wikianc huggingface dataset:
Yongkang
Yongkang (kinesisk: 永康; pinyin: Yǒngkāng) er et byfylke i provinsen Zhejiang i Folkerepublikken Kina. Det ligger i byprefekturet Jinhua.
Befolkningen var på 527,855 innbyggere i 1999.
Samferdsel
Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.
Ildsjelen
Harmoni - Ildsjelen divination er et norsk tidsskrift med fokus på åndelighet, ny bevissthet og alternativ livspraksis.
Bladet tar opp tema som: holistisk livssyn, oversanselige opplevelser, mystiske erfaringer, kanaliseringer, selvutvikling, alternativ bevissthet, helse og kunst.
Redaktør og skribent er Per Henrik Gullfoss. Webredaktør og tidligere daglig leder er Henning Jon Grini. Layoutansvarlig er Briana Holberg.
Ildsjelen(endret til Harmoni i 2015) startet i 1998 som nyhetsbrev for Alternativt Forum Arendal. Første landsdekkende trykte magasin kom i 2002. Per 2007 utkommer det 6 ganger i året, og selges som abonnement og i løssalg.
Creatures of the Underworld
Creatures of the Underworld er et musikkalbum med Seid, utgitt i 2006.
Martin Brest
Martin Brest (født 8. august 1951) er en amerikansk filmregissør, manusforfatter og produsent.
Martin ble født i en jødisk familie i The Bronx i New York City i delstaten New York.
Brest uteksaminerte fra Stuyvesant High School i 1969, fra New York University School of the Arts i 1973 og fra AFI Conservatory med en MFA grad i 1977.
Xingyang
Xingyang (kinesisk: 荥阳; pinyin: Xíngyáng) er et byfylke i provinsen Henan i Folkerepublikken Kina. Det ligger i byprefekturet Zhengzhou.
Befolkningen var på 648,531 i 1999.
Historie
Byen er meget gammel. Navnet Xingyang er kjent fra den klassikeren Shangshu, og skyldes byens beliggenhet på nordbredden av elven Xing (荥). Kinesiske legender fra antikken forteller at det var herfra at Chang'e fløy opp til månen.
Kulturminner
Steinalderfunnstedet Zhijidong (Zhijidong yizhi, 织机洞遗址) og levningene etter den gamle erlitou-byen Dashigu (Dashigu chengzhi, 大师姑城址) ble i 2006 oppført på Folkerepublikken Kinas liste over verneverdige kulturminner.
Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Dyfjorden (Lebesby)
Dyfjorden er en fjordarm av Laksefjorden på sørvestsiden av Nordkinnhalvøya i Lebesby kommune i Finnmark. Fjorden strekker seg en kilometer nordover til Dyfjordbotn i enden av fjorden.
Fjorden har innløp mellom Dyfjordneset i vest og Brenngamklubben i øst. Bygden Dyfjord ligger på vestsiden av fjorden. Fylkesvei 8070 går langs begge sider av fjorden.
Per Olav Alvestad
I 2017 var han programleder i serien Når kjemien stemmer.
Alethea Charlton
Alethea Charlton (født 9. august 1931 i Yorkshire i England, død 6. mai 1976) var en skuespiller.
Charlton spilte i den aller første Doctor Who-historien, An Unearthly Child i 1963. Hun spilte senere i historien The Time Meddler fra 1965.
Hun spilte også i TV-seriene Z Cars, The Gold Robbers, The Borderers, Doomwatch, Out of the Unknown og Upstairs, Downstairs.
Ragnar Sørensen
Ragnar Sørensen (1915–1998) var en norsk filmfotograf.
Sørensen debuterte som fotoassistent på den norske filmkomedien Den forsvundne pølsemaker (1941) og som B-fotograf på komedien En herre med bart (1942). Han debuterte som sjeffotograf på Nils R. Müller Så møtes vi imorgen (1946). Han ble snart en av landets ledende fotografer med store oppgaver for regissører som Arne Skouen, Kåre Bergstrøm, Rasmus Breistein og Tancred Ibsen. Han utmerket seg særlig på svart-hvitt mediet og av hans mest kjente oppdrag var Arne Skouens debutfilm Gategutter (1949), Tancred Ibsens Storfolk og småfolk (1951), Kåre Bergstrøms og Rados Novakovics Blodveien (1955) og Bergstrøms De dødes tjern (1958) (sistnevnte var den første norske filmen i cinemascope). På 1960-tallet hadde han foto på Tancred Ibsens Venner (1960), Nils-Reinhardt Christensens Line (1961) og Arne Skouens Om Tilla (1963). I 1969 hadde han foto på Himmel og helvete, som også ble hans siste spillefilm.
Sørensen hadde foto på 26 spillefilmer og hadde i tillegg regioppdrag på kortfilmer med dokumentasjonsfilm fra Oslo - de såkalte oslofilmene, med titlene Klipp fra Oslo kinematografers arkiv (1955) og Nye forstadsbaner i Oslo (1958). Han regisserte også kortfilmen Oslo havn (1957).
I 1961 ble han tildelt Aamot-statuetten.
På gjengrodde stier (album)
På gjengrodde stier er et musikkalbum med Tom Bråthen, utgitt i 2006.
Liste over skoler i Tønsberg
Liste over skoler i Tønsberg
Israel under EM i svømmesport 2018
Israel deltok under EM i svømmesport 2018 i Glasgow i Storbritannia fra 3. til 12. august 2018.
Dyfjorden (Måsøy)
Dyfjorden er en fjord på østsiden av Rolvsøya i Måsøy kommune i Finnmark. Fjorden har innløp mellom Krykkjeneset i nord og Dyfjordneset i sør og strekker seg 1,5 kilometer vestover til Langfjordbotn i enden av fjorden.
Fjorden er om lag 29 meter på det dypeste, omtrent midt i fjorden.
Det er ingen bosetninger ved fjorden.
Kalasjnikov (2020)
Handling
Kalashnikov blir sendt til et anlegg for våpen-testing, hvor han skal konkurrere mot prestisjetunge våpen-designere som Aleksej Sudajev og Sergej Korovin. Der møter han også Katerina Moisejeva, en kvinnelig assistent og hans fremtidige kone. Våpenet hans taper til slutt for Sudajevs pistol, men Kalasjnikov får tillatelse til å fortsette med sine nye design, og vennene hans oppfordrer ham også til å fortsette arbeidet. Innen krigen tar slutt, har Kalasjnikov en ny automatisk rifle klar - som for ettertiden gikk under navnet AK-47
Hjerterum
Hjerterum var Henrik Wergelands siste bolig. Her døde han natt til 12. juli 1845. Han tegnet selv huset som en enkel husmannsstue, og fikk det reist etter at han måtte selge Grotten mot slutten av januar 1845.
Han forlot Grotten i bærestol 15. april 1845, det vil si dagen etter flyttedagen som er 14. april. Hjerterum var ikke helt ferdig; snekkerne arbeidet fremdeles og det var rått i huset, så han tilbrakte de siste 10 dagene av april på Rikshospitalet. Etter det lå han uhelbredelig syk i Hjerterum til døden inntraff. Dødsårsaken var det som den gang ble omtalt som en forherdelse i høyre lunge, antakelig lungekreft. I løpet av de innpå tre månedene han bodde i Hjerterum, skrev han sine siste berømte frittstående dikt, Til Foraaret, Til min Gyldenlak og Den smukke Familie, sine livserindringer, Hassel-nødder, skuespillet Fjeldstuen og en lang rekke brev.
Ole Vig dør i Hjerterum
I 1857 endte Ole Vig også sitt liv i Hjerterum. Han døde av tuberkulose 33 år gammel. Han er blant annet kjent som forfatteren av fedrelandssangen «Blant alle Lande» og var en beundrer både av Henrik Wergeland og N.F.S. Grundtvig.
Hjerterum ble liggende på sin opprinnelige plass fram til 1883. Da ble huset revet og flyttet til Ski der det ble gjenreist i nærheten av Ski stasjon, men ikke i sin opprinnelige skikkelse. Det ble påbygd og innredet slik at det rommet tre leiligheter. Det gikk da under navnet «Wergelands Minde». Huset ble revet cirka 1980 for å gi plass til Skeidar møbelsenter.
Kristina Stensvoll Reppe
Kristina Stensvoll Reppe (født 3. april 2000) er en norsk friidrettsutøver fra Malvik som representerer Ranheim IL.
Hun vant tre NM-sølv på 60 meter hekk og lengde i perioden 2018–2019.
Tom Berenger
Tom Berenger (født 31. mai 1949) er en amerikansk skuespiller, mest kjent for sine mange roller i actionfilmer.
Bryan Cutler
Bryan Dean Cutler (født 1975) er speaker i Pennsylvanias representanthus. Som republikaner, representerer Cutler den 100. valgkrets. Han ble første gangen innvalgt i 2006, og slo den sittende representanten Gibson C. Armstrong. Han er republikansk majoritetsleder, etter å ha blitt gjenvalgt i 2018. Han ble speaker den 22. juni 2020 etter avgangen til Mike Turzai.
Next to Nothin’
Next to Nothin er et musikkalbum med Tom Bråthen, utgitt i 2009.
På bommen
På bommen er et album av rockegruppa Stavangerensemblet, utgitt i november 1982. Innspilt og mikset i Staccato Studio sommeren 1982. Bandet fikk Spellemannprisen 1982 i klassen rock for albumet. På bommen er fremdeles ikke utgitt på CD.
Øivind Schau
Øivind Schau (30. oktober 1914 i Sandefjord, død 13. april 2005) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med sverd, Norges høyeste utmerkelse.
Andre verdenskrig
Schau gikk Sjøkrigsskolen og ble sjøoffiser i 1938. Ved utbruddet av andre verdenskrig tjenestegjorde han som nestkommanderende på torpedobåten «Stegg», som ble satt inn i nøytralitetsvakt. Han kom raskt over til Storbritannia, der han gjorde tjeneste på de norske motortorpedobåtene. Schau var den første norske offiser som heiste norsk orlogsflagg på en av marinens MTBer i Storbritannia.
Schau gjorde seg raskt bemerket i tjeneste og var blant de første norske militære som i statsråd 19. juni 1942 ble tildelt Krigskorset med sverd. Løytnant Schau ble hedret med utmerkelsen «For dyktig ledelse av sitt fartøy – M.T.B. 5 – under operasjoner i Den engelske kanal sommeren og høsten 1940 og for ypperlig utnyttelse av sitt fartøy og mannskap under nedskytning av fly 27.7.1941.»
Schau tjenestegjorde også som på batterisjef på jagerne «St. Albans» og «Stord». Under landgangen i Normandie 6. juni 1944 tjenestegjorde han på den nye norske jageren «Svenner», som ble senket av en tysk torpedo. Schau var blant de overlevende og fortsatte sin tjeneste krigen ut.
Etter krigen
Schau fortsatte etter krigen sin tjeneste i Sjøforsvaret. Han var sekretær for Forsvarskommisjonen av 1946. Fra 1955 til 1956 gikk Schau på Forsvarets høgskole. Han var blant sjef for Kysteskadren i 1968, ble sjef for skolesenteret KNM Tordenskjold i 1971, var sjef for Sjøstridskreftene i Nord-Norge og var fra 1974 til 1977 sjef for Sjømilitære korps. Schau ble kapteinløytnant i 1946, orlogskaptein i 1949, kommandørkaptein i 1954 og kommandør i 1962.
Etter at han gikk ut av tjenesten i Forsvaret, var Schau i ni år bestyrer for skoleskipet «Christian Radich».
Familie
Øivind Schau er far til Liv Schau Clarke, og skuespilleren Finn Schau. Og bestefar til TV-profil og musiker Kristopher Schau
Utmerkelser
Schau ble tildelt en rekke utmerkelser for sin krigsinnsats. I tillegg til Krigskorset med sverd ble han tildelt Krigsmedaljen, Deltakermedaljen og Haakon VIIs 70-årsmedalje. Av britene ble han hedret med 1939–1945 Star, Africa Star, Atlantic Star med rosett, France and Germany Star og Defence Medal.
Ryke Geerd Hamer
Ryke Geerd Hamer (født 17. mai 1935 i Mettmann i Tyskland, død 2. juli 2017 i Sandefjord) var en tysk tidligere lege og straffedømt kvakksalver. Siden sommeren 2007 bodde han i Norge.
Drift Away
Drift Away kan referere til:
Ryke Geerd Hamer
Hamers sønn, Dirk Hamer, ble drept av den italienske prinsen Viktor Emanuel av Napoli i 1979. Hamer mente da at sønnens plutselige død ga ham et sjokk som utløste kreft hos ham selv, og ut ifra dette kom han frem til at kreft utelukkende skyldtes følelsesmessige sjokk. Han mistet sin legelisens i 1986, men fortsatte å behandle kreftpasienter etter sin egenutviklede behandlingsmetode Den germanske nye medisin. Han ble dømt for kvakksalveri i en rekke europeiske land, og kobles til minst 150 menneskers død, blant disse flere nordmenn. I tillegg kommer dødsfall knyttet til pasienter som har blitt behandlet av personer som har adoptert hans behandlingsregime. Han gikk rettens vei for å få norsk legelisens, men ble avvist av norske myndigheter. Han klaget også flere norske medier inn for PFU, men fikk ikke medhold i sin påstand om brudd på god presseskikk. Han etablerte i 2009 selskapet Universitet Sandefjord for den Germanske Nye Medisin, Naturlig Kunst og Livsstil Dr. Hamer. I 2010 ble han politianmeldt etter at han hadde tatt imot tyske kreftpasienter for behandling. Det foreligger arrestordre på Hamer i Tyskland.
Hamer mente at kreft - og alle andre sykdommer - skyldes følelsesmessige sjokk, og at sykdommen best kan helbredes ved psykisk terapi. Han var sterkt kritisk til konvensjonelle behandlingsmåter som kjemoterapi og strålebehandling, og frarådet også bruk av morfin, noe som har medført at mange av hans pasienter har lidd en meget smertefull død. Han forfektet også at konvensjonell kreftbehandling er en konspirasjon konstruert av jødene, frimurerne og Paven mot ikke-jøder som har drept 4 milliarder mennesker. Hamer har på sin side anmeldt den norske stat for daglige drap på over hundre mennesker gjennom konvensjonell kreftbehandling.
Hamer forfektet også at virus ikke finnes, at HIV er en form for allergi, og at befolkningen gjennom vaksinering får implantert en elektronisk chip som gjør at myndighetene kan kontrollere befolkningen og fjernutløse massedødsfall om ønskelig.
Til tross for at det ikke finnes holdbar dokumentasjon på Hamers teorier og nesten alle pasientene dør, fremsetter hans tilhengere stadig påstander om at hans metoder for kreftbehandling har langt høyere overlevelsesgrad enn konvensjonell legebehandling. Hamer og hans støttespillere har ofte henvist til en påstått forskningsrapport fra universitetet i Trnava som bekrefter hans medisinske teorier. Dette til tross for at universitetet ikke har noe medisinsk fakultet. Hamers påstander avvises dessuten av universitetet. Hamer mente i tillegg at hans behandling av kreftpasienter ble studert og verifisert av den belgiske psykologen Marc Fréchet som selv døde av lungekreft i 1997. Hamer hevder at Fréchet ble drept av en overdose morfin i en sammensvergelse for å forhindre at sannheten om Den Germanske Nye Medisin skulle bli spredt.
I Norge har Hamers teorier blitt frontet av blant andre Rune Amundsen som i 2002 ble fratatt autorisasjonen som psykolog og soneterapeut Bjørn Kaupang. Hamers tilhengere i Norge har også blitt beskyldt for å fraråde norske kreftpasienter å motta konvensjonell behandling, men behandlerne har nektet for dette. Den alternative behandleren Dagfrid Kolås mener selv hun er blitt helbredet fra kreft etter å ha valgt bort strålebehandling og cellegift.
Hamers påståtte funn om at følelsesmessige sjokk utløser sykdom har også blitt fanget opp av andre retninger innenfor alternativ behandling.
Metamedisin
På 2000-tallet begynte en gruppe Hamer-tilhengere å kalle sin praksis for metamedisin. Man brukte da teoriene til Hamer om psykologiske sjokk som utløsning for sykdommer, og innlemmet diverse andre alternative behandlingsmetoder for å løse opp i disse traumene, herunder tankefeltterapi og nevrolingvistisk programmering. De fleste av disse er organisert i forbundet International META-Medicine Association som sertifiserer behandlere og avholder årlige internasjonale konferanser om metamedisin. Metamedisinerne har mer og mer fjernet Hamers navn fra sin markedsføring.
I 2007 ble en lang rekke amerikanske skuespillere forledet til å tro at de skulle støtte en stiftelse med formål om å bekjempe brystkreft, mens det i realiteten var et PR-stunt iscenesatt av metamedisinere gjennom deres eget initiativ Heal Breast Cancer Foundation.
Eileen Way
Way spilte i Doctor Who-historiene An Unearthly Child og The Creature from the Pit så vel som i filmen Daleks - Invasion Earth 2150 AD fra 1966. Hun spilte også i Poldark II, Russell T. Davies' barneserie Century Falls og episoder av Inspektør Morse, Bergerac og Ripping Yarns.
Zona Casal Boccone
Zona Casal Boccone er Romas fjerde zona og har betegnelsen Z. IV. Navnet kommer av landeiendommen Casal Boccone fra 1500-tallet. Zonen Casal Boccone ble etablert i 1961.
Interstate 95
Interstate 95 (I-95) er en Interstate Highway som løper fra Miami i det sørlige Florida langs hele den amerikanske østkysten helt til Houlton i delstaten Maine, nær den kanadiske grense. Den er ca. 3000 kilometer lang. På sin vei er den innom 15 delstater og forbi hovedstaden Washington D.C. Motorveien betjener mange av det østlige USAs største og viktigste byer.
Jaga. Kosjmar tjomnogo lesa
'Jaga. Kosjmar tjomnogo lesa' (originaltittel: Яга. Кошмар тёмного леса) er en russisk film fra 2020, regissert av Svjatoslav Podgajevskij.
Handling
Historien dreier seg om en ung familie, som har flyttet til en ny leilighet i utkanten av storbyen. De ansetter en barnepike for å passe på deres nyfødte datter. Men den eldste sønnen, Jegor, legger imidlertid merke til kvinnens skremmende oppførsel, selv om foreldrene hans ikke tror på ham. Overvåkningskameraene som faren har installert for å berolige familien, bekrefter også at alt er i orden.
Men en dag kommer Jegor hjem, men oppdager ingen spor etter verken barnepiken og lillesøsteren hans. Foreldrene hans ser ut til å befinne seg i en merkelig transe, og husker ikke en gang at de noen gang har hatt noen datter. Så arrangerer Jegor sammen med kameratene sine et søk, hvor de oppdager at den forsvunne barnepiken egentlig var en eldgammel slavisk demon.
David Zweig
David Zweig er en kanadisk sinolog ved Hong Kong University of Technology and Science i Hongkong i Folkerepublikken Kina. Han tok doktorgrad i 1983 ved University of Michigan.
Hans forskningsinteresser er kinesisk politikk og politisk økonomi, rural utvikling i Kina, sino-amerikanske relasjoner, internasjonal politisk økonomi, hvenvendste akademikere til Kina og østasiatiske internasjonale relasjoner. Professoren er styreleder ved Institutt for samfunnsvitenskap og direktør for China Center for Transnational Relations Studies ved Hong Kong University of Science and Technology. .
Vektløfting under Panamerikanske leker 1959
Vektløfting under Panamerikanske leker 1959. Vektløfting var med som en av nitten sporter under de tredje Panamerikanske leker som ble arrangert i Chicago i USA fra 26. august til 7. september. Det var sju vektklasser for menn. USA ble beste nasjon med seks gullmedaljer foran Cuba med en.
Coccoderus
Coccoderus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore til nokså store, avlange, gulbrune trebukker. Pronotum er avrundet firkantet. Dekkvingene er parallellsidige, med hvite flekker.
Utbredelse
Slekten er utbredt i Mellom- og Sør-Amerika, fra Costa Rica til Argentina.
Megalopodinae
Megalopodinae er en gruppe av biller som inntil nylig ble regnet som en underfamilie av bladbiller (Chrysomelidae), men nå er en del av familien trebladbiller (Megalopodidae). De fleste kjente artene lever i tropene, ingen i Norge. Et karakteristisk trekk er at hannene ofte har sterkt forstørrede bakbein, med tykke lår og krumme legger. Det latinske navnet betyr "storføtter".
Utseende
Stort sett middelsstore (7 – 12 mm) biller. De er mørke og ofte metalliske på farge, bein, hode og brystskjold er ofte rødgule. Oversiden er kraftig punktert og dekket med fine, oppstående hår. Hodet er fremoverstrakt og noe innsnevret bak fasettøynene, slik at de har en tydelig "hals". Antennene er 11-leddete, trådformede eller sagtakkede, gjerne litt lengre enn hodet og brystskjoldet til sammen. Fasettøynene er middels store og dypt innskåret i fremkanten. Brystskjoldet (pronotum) er hvelvet, vanligvis omtrent så bredt som langt, og sterkt punktert. Sidekanten har ofte en tann i midten. Dekkvingene er mye bredere enn brystskjoldet, med tydelige "skuldre", parallellsidige. De har ikke markerte punktrekker, men er jevnt, kraftig punkterte. Beina er middels lange, bakbeina er kraftige med fortykkede lår og krumme legger. Føttene er fem-leddete, men det fjerde leddet er svært lite slik at det tilsynelatende bare er fire ledd (pseudotetramere føtter). I alle fall det tredje leddet er tolappet.
Utbredelse
Gruppen er tropisk, men to av slektene forekommer også noe lenger nord i Asia.
Himba
Himba-folket ble kjent for et norsk publikum gjennom NRK-serien Den store reisen.
Liste over byer i New Hampshire
Liste over byer i New Hampshire er en oversikt over de byene i den amerikanske delstaten New Hampshire.
Megalopodinae
Levevis
Trebladbillene er planteetere.
Georgia under EM i svømmesport 2018
Georgia deltok under EM i svømmesport 2018 i Glasgow i Storbritannia fra 3. til 12. august 2018.
Berner Oberland
Berner Oberland betegner de høyereliggende delene av kantonen Bern i Sveits. Området omfatter de sydlige delene av kantonen, med Brienzersjøen og Thunersjøen samt dalstrøkene rundt.
På grunn av områdets flotte natur er Berner Oberland et populært turistmål. Byen Thun regnes som porten til Berner Oberland, og steder som Spiez og Interlaken er populære på grunn av den gunstige plasseringen ved sjøene. Området er også et godt utgangspunkt for fjellturer, blant annet er Finsteraarhorn (4274 meter) og Jungfrau (4158 meter) i området.
Dialekten i Berner Oberland er den alemanniske varianten höchstalemannisch («høystalemannisk»). Denne dialekten er relativt langt unna standardtysk, og også relativt forskjellig fra dialekten i nærliggende Bern.
Federigo Barocci
Federigo Barocci eller Federico Barocci (født 1528 eller 1535 i Urbino, Italia; død 30. september 1612 samme sted) var en italiensk maler under manierismen og barokken, som på sin egen tid var høyt verdsatt og hadde stor innflytelse. Han var virksom i Urbino og Roma.
Læretid
Den første opplæringen fikk Barocci av sin far Ambrogio, som var billedhogger. Onkelen, arkitekten Bartolommeo Genga i Pesaro, så hans talent etter at han hadde lært tegning hos Francesco Manzocchi, og satte ham i lære hos maleren Battista Franco, som da hadde tjeneste hos fyrst Guidobaldo II i Urbino. Han studerte også perspektiv hos sin onkel og kopierte malerier av Titian hos ham.
Tjue år gammel dro han til Roma og fortsatte utdannelsen, blant annet ved å kopiere Raphael, som også var fra Urbino. Han malte helst religiøse motiver, og allerede som ung fikk han en viss berømmelse gjennom å male store altertavler. Han fikk derfor i oppdrag å utsmykke takfresken i pave Pius IVs Casino i Vatikanhagene i Roma (Casino di Pio IV). Det skulle bli hans mest kjente verk. Mens han holdt på med det, fikk han en matforgiftning som holdt på å ta livet av ham. Han returnerte derfor til Urbino i 1563 og ble værende der resten av livet, merket av forgiftningen, noe som gjorde at han bare kunne male få timer daglig.
Moden kunstner i Urbino
Francesco Maria II della Rovere, fyrsten i Urbino, ble hans velgjører i hjembyen. Derfor er fyrstens slott ofte å se i bakgrunnen på hans bilder.
Fire år etter at Barocci returnerte til Urbino, opplevde han delvis helbredelse for sin sykdom etter å ha vært i bønn til jomfru Maria. Dette preget ham senere: Han identifiserte seg med Motreformasjonen, noe som ble gjensidig fruktbart ved at han kom i kontakt med Filippo Neri, grunnleggeren av oratorieordenen. Neri bestilte bilder av Baroccio til ordenens bygninger.
Barocci etterlot seg over 2,000 studier av detaljer i sine altertavler. De viser gester, figurer, lysvirkninger, studier av perspektiv, farger og natur. På denne måten kunne han arbeide fortere når verket skulle fullføres. Likevel er penselstrøkene levende og frie og han klarer å formidle et nesten forklaret lys i sine bilder. Barocci malte i hovedsak religiøse motiv, men også portretter. Han påvirket 1700-tallets franske malere.
Baroccimotiv i norske kirker
Andre kunstnere kopierte Baroccis motiv. En av disse var Egidius Sadeler fra Nederland, som besøkte Italia i 1595. Altertavlen «Gravleggelsen» ble i 1592 satt opp i St. Croce, Senigallia, og ivrig kopiert i årene etterpå. Sadeler laget to stikk av dette motivet, som begge ble utgitt i Antwerpen. To norske kirker har slike altertavler:
Tidligere riksantikvar Stephan Tschudi–Madsen forteller at det også er fire kirker i Danmark som har samme motiv: Gunderslev (1640), Nakskov (1646), Næstved (1660) og Kimmerslev (1670-årene).
Knappar og glansbilder
Knappar og glansbilder er et album av rockegruppa Stavangerensemblet, utgitt i 1984. Dette er bandets foreløpig siste album. Bandet ble oppløst i 1985, men ble gjenforent igjen i 2001 og spiller fortsatt sporadiske konserter.
Julenatt (Rein Alexander- og Elisabeth Andreassen-album)
Julenatt er en juleplate med Rein Alexander og Elisabeth Andreassen, utgitt i 2009.
If You Want to Play
If You Want to Play er en EP med Seven, utgitt i 1999.
Kværner stasjon
Kværner stasjon var en jernbanestasjon på Oslos østkant. Stasjonen ble opprettet i 1957 og nedlagt i 1977, og lå mellom Oslo Ø og Tøyen. Den betjente godssporet Loenga-Alnabrulinjen i tillegg til Gjøvikbanen. På stasjonen sto et lite stasjonsbygg som ble solgt til Urskog-Hølandsbanen, og i 1973 flyttet til Bingsfoss stasjon, der det har blitt brukt som blant annet billettbod og kiosk.
Kværner stasjon ble opprettet i forbindelse med bygging av dobbeltspor på Gjøvikbanen. Status var togstopp, det vil si at stasjonen var betjent for ekspedering av tog, men ikke for passasjerer eller gods. Fra 1963 ble stasjonen fjernstyrt fra stillverket på Oslo Ø.
Nye Kværner stasjon
Miljøbyen Gamle Oslo (et nedlagt samarbeidsprosjekt mellom staten og bydel Gamle Oslo, med blant annet aktører som Gustav Nielsen og Aud Tenøy, begge senere ansatt ved Transportøkonomisk institutt), gikk i år 2000 inn for en ny jernbanestasjon ved Kværner:
Forslaget om jernbanestasjon på Kværner ble enstemmig vedtatt av bydelsutvalget Gamle Oslo i 2005. Bydel Gamle Oslos ti vel- og interesseforeninger foreslo i sitt trafikkplanarbeid fra 2008 å legge en jernbanestasjon på Kværner i tilknytning til jernbaneundergangen mellom Kværnerbyen og Enebakkveien. Siden den gang er det kommet en jernbaneovergang (gangbru) mellom Arnljot Gellines vei (Nygårdskollen) og Etterstadsletta (Etterstad), et alternativt stasjonsområde.
Det ligger flere jernbanespor i tilknytning til Kværner. Nederst mot Kværnerbyen ligger godssporet Loenga-Alnabrulinjen. Ovenfor ligger Hovedbanen, Gjøvikbanen og Gardermobanen. I forbindelse med utbygging av Follobanen skal det tilrettelegges for en avgrening fra Follobanen til Alnabruterminalen, med tanke på en fremtidig godsforbindelse til Bryn. Dersom denne såkalte Bryndiagonalen bygges, vil det fjerne godstrafikken delvis eller helt fra godssporet Loenga-Alnabru. I så fall åpnes muligheten for persontrafikk over godssporet.
Neppe aktuelt med trikk
Av utredninger går det frem at trikk til Kværnerbyen blir dyrt sett i sammenheng med passasjergrunnlaget. Dette aktualiserer jernbanestasjon på Kværner.
Linjekart
Sporplan over området Bryn – Galgeberg.
Haiti under Panamerikanske leker 1959
Haiti under Panamerikanske leker 1959. Haiti deltok i de tredje Panamerikanske leker som ble arrangert i Chicago mellom 27. august og 7. september 1959. De kom på tolvteplass med en sølvmedalje.
Parlamentsvalget i Italia 2022
Parlamentsvalget i Italia 2022 ble avholdt 25. september 2022. Det var et nyvalg etter at regjeringen til Mario Draghi hadde mistet sitt flertall i deputertkammeret.
Valget dreide seg om 400 representanter til Italias deputertkammer og 200 representanter til Italias senat.
Kleshenger
Noen kleshengere har form etter menneskeskuldre og brukes til å henge opp frakker, gensere, jakker, skjorter og kjoler på et vis som hindrer krøller på klærne. Andre har klyper og er beregnet for bukser, skjørt, kilter og lignende. {| Kleshengere lages stort sett av plast, tre eller stål.
Vanlige kleshengere har en bøyle som gjør at man kan henge dem på en stang. På noen hoteller har kleshengerne festemekanismer som er designet for kun å fungere i hotellets egne skap. Andre spesialiserte utgaver kan være bilkleshengere, prestekjolekleshengere og låsbare kleshengere.
Norge
I Norge var det stor produksjon av kleshengere i Østfold og litt på vestlandet. Norsk Klæshengerfabrikk på Mysen (1921–1978) var den største produsenten av kleshengere i treverk. Men da plastmaterialet kom på slutten av 70-tallet ble de norske fabrikkene utkonkurrert og lagt ned. Kleshengere av tre som selges i Norge i 2015-2016 er hovedsakelig importert fra Kina, Sverige, Danmark, Polen og Tyskland.
Epitophysis
Epitophysis er en slekt av biller som tilhører familien trebukker (Cerambycidae).
Utseende
En middelsstor, avlang, matt gulbrun trebukk. Antennene er tynne og omtrent så lange som kroppen. Pronotum er tønneformet. Dekkvingene er jevnbrede. Beina er middels lange, nokså spinkle.
Utbredelse
Arten er bare kjent fra Laos.
Anton Marentius Hermo
Anton Marentius Hermo, kjent som Anton Hermo, (født 31. august 1887 i Hammerfest, død 19. august 1939) var en norsk politiker (Ap) og primus motor i mellomkrigstidens Hammerfest.
Arbeiderpartiet og Ungdommens Vel
I 1920 ble Hermo valgt til sekretær i Hammerfest Arbeiderparti. Senere ble han valgt til leder. På et ekstraordinært møte i Vardø i januar 1927 ble han valgt som delegat til Arbeiderpartiets partisamling i 1927 i Oslo, også kjent som samlingskongressen mellom Det Norske Arbeiderparti og Norges Sosialdemokratiske Arbeiderparti. Dette førte til at han fikk verv i Arbeiderpartiets landsstyre, og etter sammenslåingen i mellompartiene i Finnmark, ble han kasserer i Finnmark Arbeiderparti. Disse grepene viste seg å ha en svært stor effekt, da oppslutningen i Hammerfest ved neste Stortingsvalg økte med 822 stemmer, noe som var mye på den tiden.
Hermo satt også i kommunestyret i Hammerfest i tre perioder (12 år). Han hadde stor innflytelse i kommunestyret, og fikk blant annet senket busstakstene fra 20 til 15 øre for hele byen.
Organisasjonen Ungdommens Vel var et annet sterkt engasjement for Hermo. Han var med på å stifte organisasjonen i 1903. Dette var en sterk organisasjon i Hammerfest, og organisasjonen var i mange år tilknyttet Arbeiderpartiet. Gjennom denne foreningen bidro Hermo og Henrik Manzika sterkt til å politisere Arbeider- og Fiskerforeningen til fordel for venstresiden. Hermo var svært aktiv i organisasjonen både i ung og voksen alder, og han var både nestleder og kasserer i foreningen. Hermo var aktivt medlem av foreningen fram til sin død i 1939.
Han var en pioneer innenfor arbeiderbevegelsen og var med og danne flere lokallag for Arbeiderpartiet, blant annet i Kjøllefjord og Smørfjord.
Oppgjør med skoletukten
På den hjemlige politiske arenaen i Hammerfest var Hermo også den som tok et oppgjør med «skoletukten». Det var nemlig slik at mange barn ble utsatt for vold i skolen på den tiden. Hermo skrev i et leserinnlegg at «lærerne er barnas tjenere», et kontroversielt standpunkt den gangen, da lærerne ble ansett å være en del av øvrigheten. En del av årsaken til engasjementet for de vanskeligstilte, var at Anton selv hadde hatt en vanskelig oppvekst. Han hadde bakgrunn fra fattighuset, der to familier måtte dele ett værelse.
Bremsetest
En bremsetest eller bremsesjekk er ondsinnet bremsing utført av en foranliggende sjåfør, ofte plutselig eller uventet for sjåføren som ligger bak. Bremsesjekking regnes som farlig og ulovlig kjøring,  og kan føre til påkjørsel bakfra. Det kan utføres av en sjåfør som allerede ligger foran eller som beveger seg foran for å utøve manøveren, og kan foregå ved å smelle hardt på bremsepedalen eller trykke på bremsen flere ganger. Det gjøres ofte med hensikt å få sjåføren bak til å enten kollidere eller foreta en unnvikende manøver.
I trafikk
Bremsesjekking kan ha mange motiv, men en vanlig mekanisme er at det skjer som et resultat av sinne hos den foranliggende sjåføren på grunn av at denne føler at kjøretøyet bak ligger for nærme eller kjører «feil» på en annen måte. Kjøretøyet bak kan ligge nærme av mange grunner, men et vanlig motiv er at sjåføren bak synes at kjøretøyet foran holder for lav fart, og ønsker å gi uttrykk for dette. Dette kan typisk skje ved kombinasjon av kjøring under fartsgrensen på smale eller svingete partier uten forbikjøringsmuligheter, etterfulgt av at man ikke slipper forbi på rette partier eller ved busslommer og rasteplasser. Den foranliggende bilen er da til hinder for trafikkflyten, selv om sjåførene bak kjører fortere enn fartsgrensen eller aggressivt. Bremsesjekking kan være et eksempel på veiraseri som resultat av dårlig samspill i trafikken. Å slippe forbi ansamlinger av kø eller sjåfører som kjører fortere er et eksempel på godt samspill, og kan være forebyggende for bremsesjekking.
Bremsesjekking gjøres noen ganger med forsikringssvindel som formål. Dersom bremsesjekk kan bevises kan det føre til skyld eller skylddeling, regress eller at sjåføren som utførte bremsesjekken fratas førerkortet. Det er eksempler på at opptak fra kjøretøykamera har blitt brukt til å avgjøre forsikringssaker i favør av den som kjørte på bakfra. Bremsesjekk kan således være en grunn til unntak fra den ellers vanlige regelen om at det er sjåføren bak som får skylden ved påkjørsel bakfra (med bakgrunn i vegtrafikklovens paragraf 3 som sier at «Enhver skal ferdes hensynsfullt og være aktpågivende og varsom så det ikke kan oppstå fare eller voldes skade og slik at annen trafikk ikke unødig blir hindret eller forstyrret» ).
I motorsport
Bremsesjekking skjer også i motorsport, enten som ren aggresjon, eller mer kalkulert for å oppnå en taktisk fordel, gjerne i form av posisjon på banen.
Flere sjåfører har blitt beskyldt for eller innrømmet bremsesjekking av konkurrenter. Under 2017 Aserbajdsjan Grand Prix ble en hendelse hvor Sebastian Vettel kjørte opp på siden og dultet borti Lewis Hamilton tilskrevet at Vettel mente at han først hadde blitt bremsetestet av Hamilton. Vettel fikk en 10 sekunders stoppstraff (stop-and-go penalty) for hendelsen.
I 2018 i NASCAR under vårløpet ved Martinsville Speedway ble det et sammenstøt mellom Kevin Harvick og Denny Hamlin, hvor Harvick bråbremset slik at fronten på Hamlin sin Toyota ble alvorlig skadet. Hamlin sa senere at han "burde ha bremsetestet Harvik først".
Electronic News Production System
Electronic News Production System (ENPS) er et dataprogram utviklet av Associated Press, som brukes for å planlegge, produsere, redigere, organisere og kjøre nyhetssaker, både på radio og fjernsyn. Programmet brukes bl.a. av BBC og NRK.
Kinas kommunistpartis 11. sentralkomité
'''Kinas kommunistpartis 11. sentralkomité''' var i sesjon fra 1977 til 1982. Det avholdt syv plenarsesjoner.
Ramfjorden
Ramfjorden (nordsamisk: Gáranasvuotna) er en fjord i Tromsø kommune i Troms og Finnmark fylke. Den er en østlig sidearm til Balsfjorden, og er rundt 15 kilometer lang.
Kinas kommunistpartis 11. sentralkomité
Medlemmer
Under dens tredje sesjon i 1978 ble 9 personer tilvalgt til Sentralkomiteen: Huang Kecheng (黄克诚), Song Renqiong, Hu Qiaomu (胡乔木), Xi Zhongxun, Wang Renzhong (王任重), Huang Huoqing, Chen Zaidao (陈再道), Han Guang (韩光), Zhou Huijiu (周惠九).
Ramfjorden
Fjorden har innløp fra Balsfjorden ved Ramfjordnes, og går herfra først mot nordøst, deretter øst. Ved Fagernes deler fjorden seg i to; den korte og grunne Nordbotn som går rundt én kilometer mot nordvest, og den betydelig lengre og dypere Sørbotn, som fortsetter rundt seks kilometer inn til fjordbotnen.
Innerst i Sørbotn munner to elver ut i fjorden, Saltdalelva fra øst og Sørbotnelva fra sør. På grunn av at Ramfjorden er en terskelfjord og på grunn av ferskvannstilførselen fra elvene er de indre delene av fjorden islagt om vinteren, og er et populært sted for isfiske.
Europavei 8 går langs den østlige og nordlige sida av fjorden, og her ligger også bygda Ramfjord med stort sett sammenhengende eneboligbebyggelse. Langs vest- og sørsida av fjorden går Fv294, og her er det mere spredt bebyggelse, hovedsakelig jordbruk. Ved Ramfjordnes ytterst i fjorden ligger Olavsvern base.
Kinas kommunistpartis 11. sentralkomité
Medlemmer
Under dens fjerde sesjon i 1979, ble 12 personer tilvalgt til Sentralkomiteen: Wang Heshou (王鹤寿), Liu Lanbo (刘澜波), Liu Lantao (刘澜涛), An Ziwen (安子文), Li Chang (李昌), Yang Shangkun, Zhou Yang (周扬), Lu Dingyi (陆定一), Hong Xuezhi (洪学智), Peng Zhen, Jiang Nanxiang (蒋南翔), and Bo Yibo.
Kronologi
1. plenarsesjon
2. plenarsesjon
3. plenarsesjon
4. plenarsesjon
5. plenarsesjon
6. plenarsesjon
7. plenarsesjon
Korrupsjonsjegernettverket
Korrupsjonsjegernettverket (Corruption Hunter Network) ble startet i 2005 av tidligere utviklingsminister Hilde Frafjord Johnson og spesialrådgiver Eva Joly for å bekjempe korrupsjon. Deltakerne i nettverket kommer fra påtalemyndigheter og ledere av anti-korrupsjonsbyråer. Hensikten med nettverket er å skape et forum for dialog og samarbeid og for å utveksle erfaring og kunnskap. Medlemmene møtes to ganger i året og ett møte i året holdes vanligvis i Norge.
Norad finansierer og koordinerer møtene. Medlemmer er bl.a. Eva Joly, Morten Eriksen fra Økokrim, Norge, William Downer fra påtalemyndigheten i Sør-Afrika, Juan Carlos Cubillo fra Costa Rica, Helen Garlick fra Storbritannia, Richard Findl fra Tyskland og Fabio de Pasquale fra Italia. Saker som diskuteres er blant annet korrupsjonsforebygging, gjennomføring av FNs konvensjon mot korrupsjon (UNCAC), kapitalflukt, skatteparadisers rolle, tilbakeføring av stjålne midler, etterforskningsteknikker og spesielle utfordringer rundt etterforskning og påtale av korrupsjonssaker.
Peder Udnæs
Han har, sammen med Elisabeth Botterli og Knut Nærum, utgitt bøkene Madonna-gåten (2005) og Løsningen på Madonna-gåten (2006). Begge bøkene er en parodi på den kjente boka Da Vinci-koden.
Udnæs har universitetsutdannelse innen historie og sosialantropologi.
Thieves Like Us
Thieves Like Us er en EP med Seven, utgitt i 2002.
Darth Sidious
Darth Sidious (aka. Sheev Palpatine) (82 FSY-11 ESY) er en av de mest sentrale rollefigurene i Star Wars-sagaen. Han ble spilt av Ian McDiarmid.
Historie
Han er en ond, grusom Sith som lenge har planlagt å få full makt over hele galaksen. Dette gjør han ved å late som at han er en ambisiøs og vennlig Senator i Det galaktiske senatet. Han var opprinnelig fra planeten Naboo. Han greier å få seg selv valgt som kansler for Den galaktiske republikken. Han går under navnet Palpatine, som muligens var hans opprinnelige navn før han ble trent av Darth Plagueis til å bli en Sith og fikk sitt sithnavn. I Star Wars Episode III: Sithene tar hevn fikk han til slutt lokket Anakin Skywalker til den mørke siden av Kraften. Sidious kjempet mot Yoda og Mace Windu, de to sterkeste jediene. Han drepte Mace Windu med hjelp av Anakin (uten hjelpen ville Mace drept Sidious), men Yoda kom seg unna. Han fikk tittelen keiser.
Kettlermonumentet
Kettlermonumentet var en minnesten i Beijing over den tyske diplomat von Kettler som ble drept under bokseropprøret. Clemens August von Kettler (født 22. november 1853 i Potsdam i Tyskland, drept 20. juni 1900 i Beijing) var Tysklands ambassadør i Kina da bokseropprøret brøt ut. Han var på vei fra den tyske legasjon til det kinesiske utenriksdepartement (Zongli yamen) for å protestere mot boksernes tiltakende trakassering av de utenlandske legasjoner da han ble myrdet på gaten.
Darth Sidious
Historie
Merk at i den opprinnelige Star Wars-trilogien (episode IV til VI fra sent syttitall og tidlig åttitall) ble karakteren utelukkende omtalt som «keiseren». Navnene «Palpatine» og «Darth Sidious» ble ikke hørt før i den bakhistorien som ble brettet ut i forløperfilmene, Episode I, II og III, produsert rundt årtusenskiftet.
Kettlermonumentet
Drapet var en hevnaksjon mot von Kettler, som i ukene forut for dette hadde skutt mot kinesere, blant annet skutt ned en mann som synes å ha vært helt ikketruende skjønt kledd som en bokser, og kidnappet sønnen hans – for så senere å skyte ham under et kolerisk anfall.
Noen år senere ble det satt opp en minneportal på det sted han ble drept, i gaten Chongwenmen da jie (kjent av utlendingene som Hatamengaten). Arbeidet med monumentet begynte 25. juni 1901 og ble ferdigstilt 8. januar 1903. Den var en hvit marmorpailou (seremoniell port) med inskripsjoner på kinesisk, tysk og latin som uttrykte keiserens beklagelse.
Minnesmerket ble i 1918, kort etter Tysklands nederlag under første verdenskrig, avskaffet. Portalen fikk neste året et nytt navn: Dygdens seier-porten, og i 1953 endret man dette til Beskyttelse av Freden-porten.
Lod
Lod er en historisk by datert bak til de gamle grekerne og romertiden, og senter for Israels internasjonale hovedflyplass, Ben Gurion internasjonale lufthavn, også tidvis kjent som Lod flyplass. Flyplassen og relatert industri er den største sysselsetningskilden i Lod. Den jødiske agendas oppsamlingssenter, hovedsenteret for å ta imot aliyah-ankomster i Israel, er også lokalisert i Lod. Ifølge Israels statistiske sentralbyrå hadde Lod en befolkning på 66 800 på slutten av 2006.
Jeremy Young
Jeremy Young (født i 1934) er en australsk skuespiller.
Han har spilt i mange TV-produksjoner, inkludert Doctor Who, No Hiding Place, Adam Adamant Lives!, The Avengers, The Saint, Department S, Randall and Hopkirk (Deceased), Dixon of Dock Green, Z Cars, Softly, Softly, Up Pompeii!, Doomwatch, The Sweeney, Space: 1999, The New Avengers, The Onedin Line, Minder, The Tripods, Rockliffe's Babies, Taggart, Cadfael og The Bill.
Young jobber nå for BBC Radio og er lærer hos Court Theatre Training Company.
Battle of Highbury
Battle of Highbury er navnet på en fotballkamp mellom og, den 14. november 1934, på Arsenal Stadium, Highbury, England. England vant kampen 3-2, en kamp som var veldig aggressiv, og til tider voldelig. Derfor navnet.
Bakgrunn
Kampen var Italias første etter at de vant VM i 1934 den sommeren, men England hadde ikke deltatt i mesterskapet, siden Football Association hadde brutt med FIFA i 1928. England var regnet som ett av de aller beste landslagene i Europa, og kampen skulle spilles i England som den «skikkelige» VM-finalen. Kampen var så viktig for italienerne at Italias statsminister, Benito Mussolini, ville gi de italienske landslagsspillerne en Alfa Romeo og £150 (noe som ville vært ca. 40 ganger så mye i dag) hver i bonus, om de vant kampen.
Kampen satte rekord i antall spillere fra samme lag for England. Det var syv spillere fra Arsenal: Frank Moss, Georg Male, Eddie Hapgood, Wilf Copping, Ray Bowden, Ted Drake og Cliff Bastin. De andre spillerne i troppen var: Stanley Matthews, Cliff Britton, Jack Barker og Eric Brook. Laget til England var svært uerfarent, de fleste spillerne hadde mindre enn ti kamper for landslaget.
Første omgang
Kampen var voldelig fra starten av; Italieneren Luis Monti knakk benet etter to minutter, etter en hard takling av Ted Drake. På den tiden var det ikke lov med innbyttere og Italia måtte spille resten av kampen med en mann mindre.
Italienerne var rasende etter behandlingen Monti fikk av engelskmannen, og svarte med samme behandling: Eddie Hapgood knakk nesen, Bowden skadet ankelen, mens Drake fikk et slag i ansiktet og Brook brakk et ben i armen.
Brook bommet på et straffespark i de første minuttet, etter at Drake ble felt av keeperen Carlo Ceresoli. Men han gikk fra å være syndebukk til å bli helt da han litt senere skåret to mål. Ted Drake skåret det tredje målet for England.
Andre omgang
Englands «hardhaus», Wilf Copping, ble tildelt prisen for banens beste spiller etter virkelig hard jobbing og kjemping på midtbanen.
Kampen avgjorde ingenting, men engelskmennene hadde vunnet kampen og kunne kalle seg selv for de uoffisielle «verdensmestrene». Italienerne mente de hadde hatt et handikap hele kampen, siden de hadde spilt med en mann mindre.
En ting kunne ikke diskuteres: Kampens voldelige atmosfære. FA vurderte å trekke seg fra alle landskampene som et resultat av volden, mens Stanley Matthews senere sa det var den voldeligste kampen han noen gang hadde spilt.
I Italia blir laget, selv om de tapte, fremdeles kalt for «Løvene av Highbury».
Kampfakta
Arsenal Stadium, London, 14. november 1934.
(3-4-3) Frank Moss (Arsenal) – George Male (Arsenal), Eddie Hapgood (Arsenal), Cliff Britton (Everton), Jack Barker (Derby County), Wilf Copping (Arsenal), Stanley Matthews (Stoke City), Ray Bowden (Arsenal), Ted Drake (Arsenal), Cliff Bastin (Arsenal), Eric Brook (Manchester City)
(2-5-3) Carlo Ceresoli (Ambrosiana-Inter), Eraldo Monzeglio (Bologna), Luigi Allemandi (Ambrosiana-Inter), Attilio Ferraris (AS Roma), Luis Monti (Juventus), Luigi Bertolini (Juventus), Enrique Guaita (AS Roma), Pietro Serantoni (Juventus), Giuseppe Meazza (Ambrosiana-Inter), Giovanni Ferrari (Juventus), Raimundo Orsi (Juventus)
Kabotasje
Kabotasje (opprinnelig innenriks kystfart ) er transport hvor en transportør fra et land driver transport mellom forskjellige destinasjoner innenfor et annet lands grenser. Uttrykket kommer fra skipsfart, og er utvidet til også å gjelde luftfart, veitransport og jernbane.
Veitransport
I EU/EØS-området kan en utenlandsk transportør (per 2019) utføre 3 transportoppdrag i løpet av 7 dager. Kommisjonen foreslo i 2017 i Mobilitetspakken en regelendring til ubegrenset kabotasje i fem dager.
Norge
Kabotasje er i utgangspunktet ikke tillatt i Norge. Transportører fra EØS-land kan utføre midlertidig kabotasje i Norge.
Midlertidig kabotasje defineres av Samferdselsdepartementet som at en utenlandsk transportør som har utført en godstransport til Norge, skal kunne utføre opptil tre kabotasjeturer med det samme kjøretøyet/motorvognen. Dette må skje innen syv dager etter godstransporten som førte transportøren inn i Norge. Transportøren må dessuten være innehaver av en fellesskapstillatelse, i tillegg til en førerattest, dersom føreren er fra utenfor EØS. Transportøren må kunne legge fram klart bevis for alle transportoppdragene, inkludert den inngående transporten til Norge.
Ordet kabotasje fransk cabotage «kystfart», av caboter «drive kystfart» som er av uviss opprinnelse, muligens avledet av cap «kapp».
EUs mobilitetspakke
Kommisjonens forslag fremsatte i Mobilitetspakken i 2017 å endre disse reglene til at man kan kjøre kabotasje i 5 dager uten begrensning i antall oppdrag. Dette er imidlertid svært omstridt i EU-systemet. Det var per 2019 uklart om en eventuell gjennomføring av reglene ville bli implementert i EØS-området.
Medieomtale
Mandag 12. desember 2011 ble to transportører stoppet i kontroll av Statens vegvesen og tatt for ulovlig kabotasje på Voss. Den ene av sjåførene kjørte på oppdrag fra Posten Bring, meldte TV 2. Forbundslederen i Norsk transportarbeiderforbund, Roger Hansen, sa til TV 2 at Transportarbeiderforbundet vurderte å anmelde Posten for dette, fordi oppdragsgiver har ansvar for å følge med at transporten foregår etter gjeldende regler.
Howard Lang
Han er mest kjent som kaptein Baines i TV-serien The Onedin Line (1971–1980). Han spilte også i The Six Wives of Henry VIII (1970), Z Cars, Softly, Softly, The Vise og som huleboeren Horg i An Unearthly Child, som var den aller første Doctor Who-historien.
Lang spilte også Bert Hudd i den aller første produksjonen av Harold Pinters The Room.
Na Lune
Handling
Historien forteller om sønnen til en innflytelsesrik og velstående mann, som under ved et uhell treffer en fotgjenger med bilen sin.